Mart Kuurme

Mart Kuurme (sündinud 11. detsembril 1948Tallinna Linnavalitsuse istungi protokoll PõltsamaalLeppik, Kristi. Klahvpillimängijast füüsika aasta õpetajaks. Postimees, 4. oktoober 2008.Mart Kuurme. Tallinna Reaalkooli veebisait.) on eesti füüsikaõpetaja ja endine koolijuht.

 Hariduskäik 
1956–1967 Põltsamaa Keskkool 
1959–1966 Põltsamaa Lastemuusikakool, klaver 
1967–1972 Tartu Riiklik Ülikool, füüsik-füüsikaõpetaja
1984–1985 Lenini-nimeline Moskva Pedagoogiline Instituut; prantsuse keel, füüsika õpetamine prantsuse keeles (UNESCO kursused)
1991–1997 Tallinna Pedagoogikaülikool, pedagoogikamagister

 Töökäik 
Pärast kohustuslikku sõjaväeteenistust Nõukogude armees alustas Mart Kuurme tööd füüsikaõpetajana Tallinna 32. Keskkoolis, kus ta töötas kuni 1976. aastani. 

Alates 1976. aastast on ta vaheaegadega töötanud Tallinna 2. Keskkoolis: algul füüsikaõpetajana, aastatel 1995–1998 Tallinna Reaalkooli direktorina ja siis taas füüsikaõpetajana. Õpetajatöö kõrvalt koostas ta ka õpikuid. Mart Kuurme juhendatud õpilaste kaudu on Tallinna Reaalkool osalenud ülemaailmses koolide keskkonnauuringute programmis GLOBE. Ta on osalenud Tallinna ja Eesti füüsikaolümpiaadide korraldamisel ja füüsika ainekomisjonides. 

1984. aastal läks Mart Kuurme Moskvasse, et valmistuda reisiks Alžeeriasse. Ta pidi elama ühe aasta Moskvas järelevalve all ja ära õppima ka prantsuse keele. Aastatel 1985–1987 töötas Mart Kuurme õpetajana Alžeerias. Ta oleks sinna veel üheks aastaks jäänud, kuid 1987. aasta lõpus toimus Alžeerias riigipööre, mille käigus sai riigiusundiks islam, õppetöö hakkas toimuma araabia keeles ja kõik välismaalastest õpetajad saadeti tagasi kodumaale. Alžeeriast naasnult õpetas Mart Kuurme nii Vanalinna Hariduskolleegiumis kui ka Viimsi Keskkoolis. 

2013. aastal töötas Mart Kuurme vabatahtliku õpetajana kaks kuud Ghanas. Tema tööst Ghanas on režissöör Vahur Laiapea teinud 2014. aastal dokumentaalfilmi "Päike on hea laps".28.04.2014, Ringvaade: 881 Grete int füüsikaõpetaja Mart Kuurme, kes käis vabatahtlikuna Ghanas õpetamas. Katkend režissöör Vahur Laiapea dokumentaalfilmist "Päike on hea laps"Jaanis Valk "Aafrika tähtedest ja eesti füüsikast, kuid mitte ainult", Sirp, 8. mai 2014.Esilinastub dokfilm Eesti õpetajast Ghanas 

 Töökohad 
1966–1967 klaverisaatja Põltsamaa Lastemuusikakoolis
1972–1974 rühma- ja roodukomandör Nõukogude armees
1974–1976 füüsikaõpetaja Tallinna 32. Keskkoolis
1976–1985 füüsikaõpetaja Tallinna 2. Keskkoolis
1985–1987 füüsika- ja keemiaõpetaja Larbi Ben M’Hidi tehnikalütseumis El Eulmas Alžeerias
1987–1993 füüsikaõpetaja Viimsi Keskkoolis
1989 Tallinna 7. Keskkooli direktor
1993–1994 füüsika- ja prantsuse keele õpetaja Thomas Jeffersoni teaduse- ja tehnikagümnaasiumis Alexandrias USAs (Fulbrighti stipendiaadina)
1994–1995 füüsika-, loodusõpetuse ja prantsuse keele õpetaja Vanalinna Hariduskolleegiumis
1995–1998 Tallinna Reaalkooli direktor
alates 1998 füüsika- ja loodusõpetuse õpetaja Tallinna Reaalkoolis
2010–2013 International Baccalaureate füüsikaõpetaja Tallinna Inglise Kolledžis
2011–2014 füüsikaõpetaja Kohila Gümnaasiumis
2015–2019 füüsikaõpetaja Gustav Adolfi Gümnaasiumis
2019–2021 füüsikaõpetaja Kohtla-Järve Gümnaasiumis
 2021–2022 füüsikaõpetaja Haabneeme Koolis

 Tegevus muusikuna 
Aastatel 1968–1972 mängis ta klahvpille ansamblis Fix. Sama ansambliga esines ta ka Tartus 2013. ja 2018. aastal toimunud ansambli juubelikontsertidel.

Tunnustus
 2006 Vabariigi Presidendi hariduspreemia
 2006 Tallinna teenetemärk
 2001 Valgetähe IV klassi teenetemärk
 2019 Tallinna Ülikooli sajandi vilistlane

 Isiklikku 
Tema isa Herbert Kuurme oli Põltsamaa Niguliste koguduse pastor.http://www.eestikirik.ee/node/12712

 Viited 

 Kirjandus 
 Mart Kuurme. Äikesepilve saladused Horisont 2/2003
 Kristi Leppik. Klahvpillimängijast füüsika aasta õpetajaks Postimees, 4. oktoober 2008

Kategooria:Eesti füüsikaõpetajad
Kategooria:Eesti koolijuhid
Kategooria:Tallinna Reaalkooli õpetajad
Kategooria:Gustav Adolfi Gümnaasiumi õpetajad
Kategooria:Valgetähe IV klassi teenetemärgi kavalerid
Kategooria:Põltsamaa Ühisgümnaasiumi vilistlased
Kategooria:Tartu Ülikooli füüsika-keemiateaduskonna vilistlased
Kategooria:Sündinud 1948